Predkladacia správa

	Na pozvanie predsedu vlády Ukrajiny Viktora Janukovyča sa v dňoch 25.-26.2.2007 uskutoční oficiálna návšteva delegácie vlády Slovenskej republiky vedenej predsedom vlády Slovenskej republiky Robertom Ficom na Ukrajinu. 

	Obsahom rokovaní predsedov vlád budú otázky bilaterálnych vzťahov a možnosti ich prehĺbenia najmä v oblasti hospodárskej a obchodnej spolupráce, energetiky, prihraničnej spolupráce, ako aj spolupráce v humanitnej oblasti. Taktiež budú prerokované aktuálne otázky medzinárodnej spolupráce.